вероятността от неизпълнение.
 Броят на длъжниците се отчита в съответствие с указанията в колона 0300 от образец C 08.01. Солидарните длъжници се третират по същия начин, както за целите на калибрирането на вероятността от неизпълнение.
 0070
 СРЕДНОПРЕТЕГЛЕНА ПО ЕКСПОЗИЦИИ ЗАГУБА ПРИ НЕИЗПЪЛНЕНИЕ (LGD) (%)
 За всички експозиции, включени във всеки интервал на фиксираната скала на вероятността от неизпълнение, се докладва средната стойност на LGD за всяка експозиция, претеглена с докладваната в колона 0040 стойност на експозицията след прилагането на конверсионните коефициенти и редуциране на кредитния риск.
 Докладваната LGD съответства на окончателната оценка на LGD, използвана при изчисляването на рисково претеглените стойности, получени след като е взето предвид въздействието от редуцирането на кредитния риск и неблагоприятни условия, според случая. За експозиции на дребно, обезпечени с недвижими имоти, при докладваната LGD са отразени минималните стойности, посочени в член 164, параграф 4 от РКИ.
 При експозициите, за които се прилага третиране при двойно неизпълнение, се докладва LGD, съответстваща на избраната в съответствие с член 161, параграф 4 от РКИ.
 За експозициите в неизпълнение по вътрешнорейтингов подход А се вземат предвид разпоредбите по член 181, параграф 1, буква з) от РКИ. Докладваната LGD съответства на оценката на LGD при неизпълнение в съответствие с приложимите методики за оценка.
 0080
 СРЕДНОПРЕТЕГЛЕН ПО ЕКСПОЗИЦИИ ПАДЕЖ (ГОДИНИ)
 За всички експозиции, включени във всеки интервал на фиксираната скала на вероятността от неизпълнение, се докладва средният падеж на всяка експозиция, претеглен с докладваната в колона 0040 стойност на експозицията след прилагането на конверсионните коефициенти.
 Докладваната стойност на падежа се определя в съответствие с член 162 от РКИ.
 Средният падеж се докладва в години.
 Данни не се докладват за експозициите, при които падежът не е елемент в изчисляването на рисково претеглените експозиции в съответствие с трета част, дял II, глава 3 от РКИ. Това означава, че тази колона не се попълва за клас „експозиции на дребно“.
 0090
 РИСКОВО ПРЕТЕГЛЕН РАЗМЕР НА ЕКСПОЗИЦИИТЕ СЛЕД ПРИЛАГАНЕ НА КОЕФИЦИЕНТИ ЗА ПОДПОМАГАНЕ
 За експозициите към централни правителства и централни банки, институции и предприятия — рисково претегленият размер на експозициите, изчислен в съответствие с член 153, параграфи 1—4; за експозиции на дребно — рисково претегленият размер на експозициите, изчислен в съответствие с член 154 от РКИ.
 Посочените в членове 501 и 501а от РКИ коефициенти за подпомагане на МСП и на финансирането на инфраструктура се взимат предвид.
 0100
 РАЗМЕР НА ОЧАКВАНАТА ЗАГУБА
 Размерът на очакваната загуба, изчислен в съответствие с член 158 от РКИ.
 Докладваният размер на очакваната загуба се основава на действителните параметри на риска, използвани във вътрешната рейтингова скала, одобрена от съответния компетентен орган.
 0110
 КОРЕКЦИИ НА СТОЙНОСТТА И ПРОВИЗИИ
 Корекции за специфичен и общ кредитен риск в съответствие с Делегиран регламент (ЕС) No 183/2014 на Комисията, допълнителни корекции на стойността в съответствие с членове 34 и 110 от РКИ, както и други намаления на собствените средства във връзка с експозициите, отнесен към всеки интервал на фиксираната скала на вероятността от неизпълнение.
 Корекциите на стойността и провизиите са взетите предвид при прилагането на член 159 от РКИ.
 Общите провизии се докладват чрез пропорционално отнасяне